CELEX: 62009TA0080
Language: el
Date: 2011-07-12 00:00:00
Title: Υπόθεση T-80/09 PP: Απόφαση του Γενικού Δικαστηρίου της 12ης Ιουλίου 2011 — Επιτροπή κατά Q (Αναίρεση — Υπαλληλική υπόθεση — Ανταναίρεση — Ηθική παρενόχληση — Άρθρο 12α του ΚΥΚ — Ανακοίνωση σχετικά με την πολιτική όσον αφορά την ηθική παρενόχληση στην Επιτροπή — Καθήκον αρωγής της διοικήσεως — Άρθρο 24 του ΚΥΚ — Περιεχόμενο — Αίτηση αρωγής — Προσωρινό μέτρο απομακρύνσεως — Καθήκον προνοίας — Ευθύνη — Αίτημα αποζημιώσεως — Πλήρης δικαιοδοσία — Προϋποθέσεις — Έκθεση εξελίξεως της σταδιοδρομίας — Προσφυγή ακυρώσεως — Έννομο συμφέρον)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/32
            
         Απόφαση του Γενικού Δικαστηρίου της 12ης Ιουλίου 2011 — Επιτροπή κατά Q
   (Υπόθεση T-80/09 PP) (1)
   
   (Αναίρεση - Υπαλληλική υπόθεση - Ανταναίρεση - Ηθική παρενόχληση - Άρθρο 12α του ΚΥΚ - Ανακοίνωση σχετικά με την πολιτική όσον αφορά την ηθική παρενόχληση στην Επιτροπή - Καθήκον αρωγής της διοικήσεως - Άρθρο 24 του ΚΥΚ - Περιεχόμενο - Αίτηση αρωγής - Προσωρινό μέτρο απομακρύνσεως - Καθήκον προνοίας - Ευθύνη - Αίτημα αποζημιώσεως - Πλήρης δικαιοδοσία - Προϋποθέσεις - Έκθεση εξελίξεως της σταδιοδρομίας - Προσφυγή ακυρώσεως - Έννομο συμφέρον)
   2011/C 252/75
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: V. Joris, D. Martin και B. Eggers)
   
      Αντίδικος κατ’ αναίρεση: Q (Domsjö, Σουηδία) (εκπρόσωποι: S. Rodrigues και Y. Minatchy, δικηγόροι)
   
      Αντικείμενο
   
   Αίτηση αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ενώσεως (πρώτο τμήμα) της 9ης Δεκεμβρίου 2008, F-52/05, Q κατά Επιτροπής (δεν έχει δημοσιευθεί ακόμη στη Συλλογή), με αίτημα την ακύρωση της αποφάσεως αυτής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Δικαστηρίου Δημόσιας Διοίκησης της Ευρωπαϊκής Ενώσεως (πρώτο τμήμα) της 9ης Δεκεμβρίου 2008, F-52/05, Q κατά Επιτροπής (δεν έχει δημοσιευθεί ακόμη στη Συλλογή), κατά το μέρος που, με το σημείο 2 του διατακτικού, η Επιτροπή υποχρεώνεται να καταβάλει στην Q το ποσό των 500 ευρώ, καθώς και το ποσό των 15 000 ευρώ, προς ικανοποίηση της ηθικής βλάβης που υπέστη η Q, λόγω της προβαλλόμενης καθυστερήσεως με την οποία κινήθηκε η διαδικασία της διοικητικής έρευνας, και κατά το μέρος που, με το σημείο 3 του διατακτικού, απορρίπτει κατά τα λοιπά την προσφυγή πρωτοδίκως, αποφαίνεται, με τις σκέψεις2 147 έως 189 του σκεπτικού, επί «της αιτιάσεως περί ηθικής παρενοχλήσεως που προβάλλει η [Q]», κρίνοντας, με τη σκέψη 230 του σκεπτικού, ότι παρέλκει η απόφαση επί του αιτήματος ακυρώσεως των εκθέσεως εξελίξεως της σταδιοδρομίας που καταρτίστηκαν για το χρονικό διάστημα 1η Ιανουαρίου — 31 Οκτωβρίου και 1η Νοεμβρίου — 31 Δεκεμβρίου 2003.
            
         
               2)
            
            
               Απορρίπτει κατά τα λοιπά την κύρια αναίρεση και την ανταναίρεση.
            
         
               3)
            
            
               Αναπέμπει την υπόθεση στο Δικαστήριο Δημόσιας Διοίκησης προκειμένου αυτό να αποφανθεί επί των ως άνω αιτημάτων περί ακυρώσεως των εκθέσεων εξελίξεως της σταδιοδρομίας, καθώς και επί του ποσού που οφείλει η Επιτροπή στην Q προς ικανοποίηση της ηθικής βλάβης που αυτή υπέστη λόγω της αρνήσεως της Επιτροπής να λάβει προσωρινό μέτρο απομακρύνσεως.
            
         
               4)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 102 της 1.5.2009.